巴乍瑪瑪

巴乍瑪瑪或者瑪瑪巴乍係個印加文明嘅圖騰，係啲人會獻上祭品嘅女神。祭祀用嘅祭品係啲農產物同家畜，直到而家個拜祭仲繼續緊。佢係個以南美中央安第斯地方爲中心嘅信仰，流傳幾廣，係當地古神話中代表性嘅女神。

喺前哥倫布時期，佢就係先住民嘅信仰。西班牙侵略以後，基督教好深噉滲透當地，完全信仰印加時代嘅神嘅人好少，而巴乍瑪瑪同聖母瑪利亞融合，而家喺祕魯、玻利維亞信仰佢嘅人唔少。但係，近代化嘅波及下，都市嘅後生一趟對宗教唔再抱有關心，信仰慢慢消失緊。但就算係噉講，即使喺都市，信仰嘅儀式作爲節慶、婚禮之際嘅慣習依然殘存落來。

同有母性嘅大地之神巴乍瑪瑪相對，有父性嘅天神稱呼做「巴乍加麥」。巴乍加麥往往睇做同太陽神「燕地」同一。巴乍加麥同燕地喺印加傳承中係重要嘅神，不過而家佢嘅信仰程度唔及巴乍瑪瑪。

住喺安第斯嘅人，節慶、拜祭飲酒時，會將少量嘅酒從杯度瀨落地面，然後先再飲嘅習慣。瀨酒係向巴乍瑪瑪報告、感謝嘅儀禮。用粟米發酵而成嘅芝乍酒係安第斯地方常見飲品，特別噉喺飲芝乍酒之前要將酒獻畀巴乍瑪瑪作爲一項禮儀。另外，喺室內呢種驚整污糟嘅場合，酒只需用手指掂下，再落一滴喺地下就得。

喺玻利維亞北波托史地方搞嘅叫典古嘅拜祭，會毆打人出血來獻畀巴乍瑪瑪，噉樣來祈願豐收。

語源 
巴乍瑪瑪意味住「大地如母/大地之母」。
巴乍：喺艾馬拉同奇楚華係同一嘅單詞，有「大地、世界、宇宙、時間、時代」嘅意思。
瑪瑪：阿媽

巴乍瑪瑪嘅權限 
巴乍瑪瑪係司掌生育、地力嘅大地之神，呢個土地唔係淨係地理上嘅大地、單純嘅自然，而係意味住總包含，係所有嘢嘅母親。巴乍瑪瑪係表示如山、川等大地所有嘅嘢，係生命之河流過嘅地方，而唔係表現爲特定嘅身姿或者地域。雖然無特定嘅場所位置，但有阿巴芝打來集中守候。巴乍瑪瑪作爲神聖嘅大地直接同人間嘅生活鄰接，所以啲人祈願可以從女神嘅大地度獲得食糧同所有嘢。

乍也
 燕地

類:印加神話
類:女神